বীরভূম জেলা
বীরভূম জেলা তিনটি মহকুমায় বিভক্ত: সিউড়ি সদর, বোলপুর ও রামপুরহাট। সিউড়ি বীরভূমের জেলাসদর। জেলায় মোট ২৩টি থানা, ১৯টি সমষ্টি উন্নয়ন ব্লক, ৬টি পুরসভা ও ১৬৯টি গ্রামপঞ্চায়েত রয়েছে। পুরসভা এলাকা ছাড়াও প্রত্যেকটি মহকুমা সমষ্টি উন্নয়ন ব্লকে বিভক্ত; যেগুলি আবার গ্রামীণ অঞ্চল ও সেন্সাস টাউনে বিভক্ত। সামগ্রিকভাবে এই অঞ্চলে সাতটি নগরাঞ্চল দেখা যায়: ছয়টি পুরসভা ও একটি সেন্সাস টাউন। ২০০০ সালে পৌরসভার মর্যাদা পাওয়া নলহাটি এই জেলার সাম্প্রতিকতম শহর।
মহম্মদ বাজার (সমষ্টি উন্নয়ন ব্লক)
শিল্পোন্নয়নের নিরিখে বীরভূম জেলাকে সব থেকে অনগ্রসর জেলাগুলোর মধ্যে ধরা হয়ে থাকে; ২০০৯ খ্রিস্টাব্দের জেলার মানব সম্পদ উন্নয়ন সম্পর্কিত রিপোর্টে এই তথ্য জানা যায়। ১৯৯১ এবং ২০০৫ খ্রিস্টাব্দের সময়কালে পশ্চিমবঙ্গে নতুন শিল্প প্রকল্পের রূপরেখায় বীরভূমে এসেছিল মাত্র ১.২৩ শতাংশ। বক্রেশ্বর তাপ বিদ্যুৎ কেন্দ্র হল জেলার একমাত্র বড়ো মাপের শিল্প এবং যেখানে প্রায় ৫,০০০ মানুষের কর্মসংস্থান সম্ভব হয়েছে। জেলায় ৪টে মাঝারি মাপের শিল্প এবং নথিভুক্ত ৪,৭৪৮টা ক্ষুদ্রায়তন শিল্প স্থাপিত হয়েছে।